হাকেলের নিয়ম

জৈব রসায়নে, হাকেলের নিয়ম বলে যে একটি সমতলীয় বলয় অণুতে অ্যারোমেটিক বৈশিষ্ট্য থাকবে যদি এর ৪ n + ২ সংখ্যক π-ইলেকট্রন থাকে, যেখানে n হলো একটি অঋণাত্মক পূর্ণসংখ্যা । এই সূত্রের কোয়ান্টাম বলবৈজ্ঞানিক ভিত্তি প্রথম প্রদান করেন ১৯৩১ সালে ভৌত রসায়নবিদ এরিখ হাকেল ।   সংক্ষিপ্ত রাশি ৪ n + ২ এর নিয়মটির জন্য W. v. E. Doering (১৯৫১) এর কথা বলা হয়ে থাকে,   যদিও বেশ কয়েকজন লেখক প্রায় একই সময়ে এই রাশিটি ব্যবহার করছিলেন। 

মোবিয়াস-হাকেল ধারণার সাথে মিল রেখে বলা যায় যে, একটি চক্রীয় বলয় অণু হাকেলের নিয়ম অনুসরণ করে যখন এর π-ইলেকট্রনের সংখ্যা ৪ n + ২ এর সমান হয়, যদিও এটি শুধুমাত্র n = ০ থেকে প্রায় n = ৬ পর্যন্ত ক্ষেত্রেই দেখা যায়।  হাকেলের নিয়ম মূলত হাকেল পদ্ধতি ব্যবহার করে করা গণনার ওপর ভিত্তি করে তৈরি হয়েছিল। চক্রীয় সিস্টেমে একটি কণা বিবেচনা করে, LCAO পদ্ধতি  ব্যবহার করে এবং পারিসার-পার-পপল পদ্ধতি দিয়েও এই নিয়মের ন্যায্যতা প্রমাণিত করা যায়।

সরল অ্যালকিনের হাইড্রোজেনেশন তথ্য ব্যবহার করে পাওয়া তাত্ত্বিক পূর্বাভাসের চেয়ে অ্যারোমেটিক যৌগগুলো বেশি স্থিতিশীল দেখা গেছে। এই অতিরিক্ত স্থিতিশীলতা ইলেকট্রনের সঞ্চরণশীল মেঘের কারণে হয়, যাকে অনুরণন শক্তি বলা হয়। সরল অ্যারোমেটিক পদার্থের মানদণ্ড হলো:

 অণুতে অবশ্যই ৪ n + ২ সংখ্যক (তথাকথিত "হাকেল সংখ্যা") π ইলেকট্রন  (২, ৬, ১০, ...) p অরবিটালের একটি সংযোজিত সিস্টেমে (সাধারণত sp 2 - সংকরিত পরমাণুতে, তবে কখনও কখনও sp-সংকরিত) থাকতে হবে;
 অণুটি অবশ্যই (অথবা প্রায়) সমতল হতে হবে (p অরবিটাল অবশ্যই মোটামুটি সমান্তরাল এবং মিথস্ক্রিয়া করতে সক্ষম হতে হবে);
 অণুটি অবশ্যই চক্রীয় হতে হবে (সরলের বিপরীতে);
 অণুতে পারমাণবিক p কক্ষপথের একটি অবিচ্ছিন্ন বলয় থাকতে হবে (বলয়টিতে কোনো sp 3 পরমাণু থাকতে পারবে না এবং বহিঃচক্রীয় p অরবিটালও গণনা করা যাবে না)।

তথ্যসূত্র